Osdalen naturreservat

Osdalen naturreservat ligger helt øverst i Osdalen øst i Rendalen kommune, nær grensa til Engerdal sør for Grøndalen. I området finnes velutviklede rogenmorener, som er spesielle kvartærgeologiske landskapsformer. Dette er uregelmessige rygger som er avsatt på tvers av isens bevegelse, og vassdragets fallretning. Området som stort sett er ganske flatt, preges da av myrflater brutt opp av morenerygger og små tjern. Dette gjør området til et relativt viktig hekkeområde for en del våtmarksfugl. Her finnes gluttsnipe, småspove og gulerle samt enkeltbekkasin, grønnstilk og flere ender. Referanser